Κλυτίος

Στην ελληνική μυθολογία με το όνομα Κλυτίος είναι γνωστά τα παρακάτω 4 πρόσωπα:


 * 1) Γίγαντας τον οποίο σκότωσε κατά τη Γιγαντομαχία η Εκάτη με δάδες ή (κατά τη Βιβλιοθήκη Απολλοδώρου) ο θεός `Ηφαιστος με ένα σίδερο.
 * 2) Γιος του Λαομέδοντα, βασιλιά της Τροίας. Ο Κλυτίος αυτός ήταν εγγονός του `Ιλου και της Ευρυδίκης, αδελφός του Πριάμου, σύζυγος της Λαοθόης και πατέρας του Καλήτορα. Αναφέρεται στη ραψωδία Γ της Ιλιάδας.
 * 3) Γιος του Αλκμέωνα και κάποιας από τις κόρες του Φηγέα (της Αρσινόης ή της Τριφύλης). Σύμφωνα με τη Βιβλιοθήκη Απολλοδώρου (Γ΄ 7, 5), αυτός ο Κλυτίος υπήρξε ο γενάρχης του γένους των Κλυτιδών.
 * 4) Με το όνομα Κλυτίος αναφέρεται και ένας από τους Αργοναύτες, γιος του Ευρύτου από την Οιχαλία και αδελφός του Ιφίτου.


 * Εξάλλου, στην Αινειάδα (βιβλία 9 και 10) ο Βιργίλιος αναφέρει δύο «δικά του» πρόσωπα με το όνομα «Κλυτίος», που δεν σχετίζονται με τον γιο του Λαομέδοντα.

Πηγές

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969
 * Το αντίστοιχο άρθρο της αγγλόγλωσσης Wikipedia

Κλυτιος Κατηγορία:Γίγαντες Κατηγορία:Τρώες

Κατηγορία:Πρόσωπα της ελληνικής μυθολογίας

Клитий Clytius Clytios クリュティオス 클뤼티오스 Klitijus Клітій